Soko (Gračanica)
Soko je naseljeno mjesto u gradu Gračanici, Bosna i Hercegovina. To je jedno od najstarijih naselja na području općine Gračanica, zahvaljujući povoljnim uvjetima terena (brdsko selo, sa pašnjacima, šumama i vodom). Oko 5 km sjeveroistočno od Gračanice, u neposrednoj blizini puta Gračanica-Gradačac, nalazi se tvrđava Soko. Smještena je na krečnjačkoj grudi visokoj oko 40 m, na padinama koje se spuštaju izvorišnom dijelu rječice Sokoluše, u sredini prirodne zavale koju okružuju južni obronci Trebave. Grad se u srednjem vijeku nalazio u župi Usori. Padom Srebrenika, cijela oblast između donjih tokova Bosne i Drine, Spreče i Save, u kojem je bilo 12 utvrđenih gradova, ulazi u sastav osmanlijske imperije. Stari grad Sokol proglašen je za nacionalni spomenik Bosne i Hercegovine